**Liepājas IV Starptautiskais pianistu konkurss**

**“Piano frequency”**

**2024. gada 12. aprīlī**

**NOLIKUMS**

Liepājas IV Starptautiskais pianistu konkurss atvērts dalībai visu tautību jaunajiem pianistiem, vecumā no 7 līdz 19 gadiem (ieskaitot), piecās vecumu grupās - A, B, C, D, E klavieru solo kategorijās.

**Konkursu organizē :**

MIKC Liepājas Mūzikas, mākslas un dizaina vidusskola sadarbībā ar biedrību “Kurzemes radošās industrijas attīstības centrs”.

**Konkursa mērķis:**

Veicināt bērnu un jauniešu profesionālo interesi par klaviermūzikas klasiskām vērtībām un mūsdienu inovācijām, tendencēm.

**Konkursa uzdevumi:**

1. Motivēt klavierspēles audzēkņus attīstīt savu talantu un prasmes dažādos mūzikas stilos no baroka laikmeta līdz mūsdienām.
2. Pilnveidot audzēkņu radošo, tehnisko, māksliniecisko izaugsmi.
3. Popularizēt klasiskās mūzikas vērtību un mūsdienu inovācijas klavierspēlē.
4. Veidot jaunus, starptautiskus kontaktus starp Latvijas un ārvalstu klavierspēles audzēkņiem un pedagogiem.
5. Atklāt un atbalstīt jaunos klavierspēles talantus.

**Konkursa norises vieta:**

MIKC Liepājas Mūzikas, mākslas un dizaina vidusskola, Melngaiļa koncertzāle, Ausekļa iela 11/15, Liepāja, LV -3407

**Konkursa norises laiks:**

2024. gada 12. aprīlis

**Konkursa pieteikums:**

Pieteikums konkursam jāiesniedz līdz 2024. gada 15. martam

**Konkursa kategorijas, programma, hronometrāža**

|  |  |  |  |
| --- | --- | --- | --- |
| **Kategorija** | **Vecums** | **Konkursa programma** | **Hronometrāža** |
| **A kategorija** | 7 – 9 gadi | 1)Polifonija  2) Virtuozs skaņdarbs vai etīde, vai brīva stila sonātes allegro daļa  3) Brīvas izvēles skaņdarbs  (vēlams 20.- 21.gs.) | līdz 7 min |
| **B kategorija** | 10 - 12 gadi | 1) J.S. Baha polifonija  2) Virtuozs skaņdarbs vai etīde, vai brīva stila sonātes allegro daļa  3) Brīvas izvēles skaņdarbs  (vēlams 20. - 21. gs.) | līdz 9 min |
| **C kategorija** | 13- 15 gadi | 1) J.S. Baha polifonija  2) Virtuozs skaņdarbs vai etīde, vai brīva stila sonātes allegro daļa  3) Brīvas izvēles skaņdarbs  (vēlams 20. - 21. gs.) | līdz 12 min |
| **D kategorija** | 16 - 17 gadi | 1) J.S. Baha polifonija  2) Virtuozs skaņdarbs vai etīde, vai brīva stila sonātes allegro daļa  3) Brīvas izvēles skaņdarbs  (vēlams 20. - 21. gs.) | līdz 15 min |
| **E kategorija** | 18 – 19 gadi | 1) J.S. Baha vai Dm. Šostakoviča polifonija 2) Virtuozs skaņdarbs vai etīde, vai brīva stila sonātes allegro daļa  3) Brīvas izvēles skaņdarbs  (vēlams 20. - 21. gs.) | līdz 17 min |

\*Dalībnieku vecuma robežas datums ir 2024. gada 12. aprīlis

**Noteikumi**

1.**Pieteikumus** Liepājas IV Starptautiskajam pianistu konkursam “Piano frequency”

* pieņem līdz 2024. gada 15. martam (ieskaitot)
* pieteikumi iesniedzami elektroniski, pieteikuma anketā: [Google veidlapa](https://forms.gle/GmFEepCUkpc9Wbv89)
* pieteikumam jāpievieno dalībnieka fotogrāfija (augstas izšķirtspējas JPG formātā)

2. **Konkursa programma:**

1), 2) punktā atskaņo **tikai oriģināldarbus,**

3) punktā var tikt izvēlēts gan oriģināldarbs, gan transkripcija, gan pārlikums,

gan neakadēmiska stila skaņdarbs ( pieteikumā jānorāda pārlikuma autors).

3. Konkursā jāuzstājas koncerta tērpā un jāievēro skatuves kultūra.

4. **Dalības maksa** **konkursā:** A, B, C kategorijai - **35.00 EUR** no dalībnieka,

D, E kategorijai - **40.00 EUR** no dalībnieka.

5. **Konkursa dalības maksa** **veicama** tikai pēc MIKC Liepājas Mūzikas, mākslas un dizaina vidusskolas izrakstīta rēķina izsūtīšanas un saņemšanas gan skolām, gan pašvaldībām, gan privātpersonām.

6. **Dalības maksa jāpārskaita līdz 2024. gada 4. aprīlim,** sagaidot rēķinu uz pieteikumā norādīto e pasta adresi. Rēķini tiks izsūtīti laika posmā no 2024. gada 21. līdz 28. martam.

1. **Dalības maksa netiek atgriezta atpakaļ pēc 2024. gada 4. aprīļa.**
2. Dalībnieks ir pilnvērtīgs konkursants, izpildot visus konkursa noteikumus, prasības un pārskaitot dalības maksu līdz noteiktajam termiņam
3. Dalībnieks sagatavo konkursa uzstāšanās programmas nošu materiālu papīra formātā un konkursa dienā to iesniedz konkursa žūrijai.
4. Konkursa dalībniekiem konkursa programma jāatskaņo no galvas, nepārsniedzot noteikto hronometrāžu.
5. Pieteikumā uzstāšanās programma nevar tikt mainīta.
6. Noteikumu neievērošanas gadījumā organizatoriem ir tiesības dalībnieku diskvalificēt.
7. Konkursa rīkotājiem ir tiesības pieprasīt dalībnieku dzimšanas datu apliecinājumu, pirms rezultātu paziņošanas.

**Vērtēšana un apbalvošana**

* Dalībnieku sniegumu vērtēs MIKC Liepājas Mūzikas, mākslas un dizaina vidusskolas izveidota un apstiprināta žūrija ne mazāk kā trīs cilvēku sastāvā.
* Žūrijas sastāvs tiks paziņots konkursa norises vietā.
* Konkursa noteikumi stingri tiks ņemti vērā un pārkāpumu gadījumā dalībnieki tiks diskvalificēti.
* Dalībnieku sniegums tiks vērtēts 25 punktu sistēmā.
* Žūrijas lēmums ir galīgs un nav apstrīdams.
* Visi konkursa dalībnieki un skolotāji saņems pateicības rakstus.
* Konkursa uzvarētāji saņems laureātu diplomus un balvas.
* Konkursa dalībnieki, saskaņā ar iegūto vērtējumu, saņems I, II, III vietas diplomus un Atzinības rakstus.
* Konkursā var tikt pasniegta arī skatītāju / klausītāju balva, ko noteiks apkopojot balsojuma rezultātus.
* Var tikt piešķirtas arī citas specbalvas.
* Pirms katras konkursa kategorijas tiks paredzēts īss mēģinājuma laiks katram dalībniekam.
* Apbalvošana notiks konkursa dienā, pēc katras kategorijas.
* Žūrijai ir tiesības arī nepiešķirt diplomus ar balvām.

**Personas datu apstrāde**

Personas datu pārzinis ir MIKC „ Liepājas Mūzikas, mākslas un dizaina vidusskola”, juridiskā adrese: Ausekļa iela 11/15, Liepāja, LV-3401.

Iesniedzot pieteikuma anketu dalībnieks vai tā likumīgais pārstāvis apliecina, ka ir iepazinies ar konkursa nolikumu, tai skaitā personas datu apstrādes noteikumiem, kas pieejami <https://lmmdv.edu.lv/konkursi> sadaļā datu aizsardzība. Līdz IV Liepājas Starptautiskais pianistu konkurss “Piano frequency” sākumam, dalībniekam, vai dalībnieka likumīgajam pārstāvim ir tiesības prasīt, lai dalībnieka personas datus papildina, labo vai pārtrauc to apstrādi, tādā gadījumā atsaucot dalību pasākumā. Lai nodrošinātu sabiedrības informēšanu, pasākuma laikā var tikt uzņemti foto, video un audio materiāli, kuros var būt redzams dalībnieks. Uzņemtie foto, video un audio materiāli un konkursa rezultāti var tikt publicēti skolas mājas lapā <https://lmmdv.edu.lv/konkursi> un skolas sociālo tīklu kontos.

**Pieteikšanās un konkursu norises kārtības apkopojums:**

|  |  |  |
| --- | --- | --- |
| **Konkursa pieteikšanās un norises kārtība** | **Datums** | **Vietnes, norādes, piezīmes** |
| Pieteikuma iesūtīšana, rekvizītu norādīšana (veic konkursa dalībnieki) | 2024. gada 15. marts | Pieteikties elektroniski šeit => [Google veidlapa](https://forms.gle/GmFEepCUkpc9Wbv89) |
| Rēķinu izsūtīšana (veic konkursa organizatori) | 2024. gada no 21. līdz 28. martam | Rēķini tiks izsūtīti uz pieteikumā norādīto e pasta adresi. |
| Dalības maksas veikšana ( veic konkursa dalībnieki) | Līdz 2024. gada 4. aprīlim (pēdējā diena) | Dalības maksa jāveic pēc rēķina saņemšanas. |
| Konkursa norises diena | 2024. gada 12. aprīlis | Norises vieta : Liepāja, MIKC LMMDV, Melngaiļa koncertzāle, Ausekļa iela 11/15 |
| Apbalvošana | 2024. gada 12. aprīlis | Pēc katras konkursa (A, B, C, D, E) kategorijas. |
| Rezultātu publiskošana skolas mājas lapā (veic konkursa organizatori) | 2022. gada 15. aprīlis | Rezultāti tiks publiskoti konkursa organizētāju skolas tīmekļa vietnē <https://lmmdv.edu.lv/konkursi> un nosūtīti uz Jūsu norādīto e pasta adresi. |

**Sīkāka informācija:**

|  |  |
| --- | --- |
| **Maija Apenīte**  MIKC Liepājas Mūzikas, mākslas un dizaina vidusskolas Izglītības metodiķe Mūzikas izglītības programmām  **+371 26575040**  [maija.apenite@lmmdv.edu.lv](mailto:maija.apenite@lmmdv.edu.lv) |  |